કીમ ગામની વસ્તી દિવસે દિવસે વધી રહી છે ,તેમ તેમ સુખ સુવિધાની પણ તાતી જરૂરિયાત ઉભી થઇ રહી છે ,કીમ ગામે વર્ષ ૨૦૧૨ માં ગામના કચરાના નિકાલ માટે તેમજ પંચાયતને થોડી આવક વધારે થાય એ માટે તત્કાલીન વિધાનસભાના અધ્યક્ષ ગણપત વસાવાના હસ્તે લાખો રૂપિયાના ખર્ચે ઘન કચરા નિકાલ પ્રોજેક્ટ નાખવામાં આવ્યો હતો ,જ્યાં ઘન અને પ્રવાહી કચરો અલગ કરી કચરામાંથી ખાતર બનાવવામાં આવતું હતું ,પરંતુ કામદારોના અભાવે થોડા સમયમાંજ પ્રોજેક્ટ બંધ થઇ ગયો ,પ્રોજેક્ટ તો બંધ થઇ ગયો પરંતુ પ્રોજેક્ટની જગ્યા ઉકરડાના સ્વરૂપમાં ફેરવાઈ ગઈ ,આજે પરિસ્થિતિ એવી છે કે આજ પ્રોજેક્ટ લોકો માટે શ્રાપ સાબિત થઇ રહ્યો છે કારણ કે બાજુમાંજ પ્રાથમિક આરોગ્ય કેન્દ્ર તેમજ માનવ વશાહત પણ આવેલી છે